20. ΑΠΟΦΑΣΙΣ ΥΠΟΥΡΓΟΥ ΕΡΓΑΣΙΑΣ Αριθ. 107261/1033 της 29 Σεπτ./10 Οκτ. 1967 (ΦΕΚ Β΄ 616) Περί επεκτάσεως της παρά τω Ι.Κ.Α. ασφαλίσεως Ασθενείας, εις τους συνταξιούχους των εκτός ασφαλιστικής περιοχής εδρευόντων Οργανισμών Τοπικής Αυτοδιοικήσεως Νομού Τρικάλων. Έχοντες υπ' όψιν: 1)Τας διατάξεις των παρ. 2 και 3 του άρθρ. 2 του Ν.Δ. 4104/60 «περί τροποποιήσεως και συμπληρώσεως της νομοθεσίας περί Κοινωνικών Ασφαλίσεων και άλλων τινών οργανωτικών και διοικητικών διατάξεων». 2)Σχετικήν πρότασιν του Υπουργείου Εσωτερικών (Δ/νσις Π.Ο.Τ.Α.). 3)Γνώμην του Διοικητικού Συμβουλίου του Ι.Κ.Α. διατυπωθείσαν εν τη υπ' αριθ. 16/8.8.67 αποφάσει αυτού και υποβληθείσαν ημίν δια της υπ' αριθ. 152414/Φ.Υ.Α.Α./19.9.1967 αναφοράς του, αποφασίζομεν: Όπως, εις την ασφάλισιν του Ιδρύματος Κοινωνικών Ασφαλίσεων, δια τον Κλάδον Παροχών Ασθενείας και Μητρότητος, υπαχθούν οι συνταξιούχοι των εκτός ασφαλιστικής περιοχής εδρευόντων Οργανισμών Τοπικής Αυτοδιοικήσεως Νομού Τρικάλων, οι μη καταλαμβανόμενοι υπό του εδαφ. γ΄ της παρ. 1 του άρθρ. 6 του Α.Ν. 1846/51 ως αντικατεστάθη δια του εδαφ. γ΄ της παρ. 1 του άρθρ. 2 του Ν.Δ. 4104/60, μη καλυπτόμενοι δε δια του περί ου πρόκειται Κλάδου Ασφαλίσεως υπό ετέρου Ταμείου και υπό την προϋπόθεσιν ότι οι ενδιαφερόμενοι θα προσέρχωνται εις τα κέντρα παροχών του Ι.Κ.Α. δια την λήψιν των εκ της ασφαλίσεώς των παροχών. Οι Οργανισμοί Τοπικής Αυτοδιοικήσεως Νομού Τρικάλων, υποχρεούνται όπως παρακρατούν κατά μήνα εκ των συντάξεων των συνταξιούχων των την βαρύνουσαν τούτοις εισφοράν και αποδίδουν ταύτην ομού μετά της βαρυνούσης τούτους τοιαύτης εις το Ι.Κ.Α. εκτός της υπό των διατάξεων της παρ. 3 του άρθρ. 26 του Α.Ν. 1846/51 οριζομένης προθεσμίας. Η παρούσα, ης ή ισχύς άρχεται από της πρώτης του επομένου της δημοσιεύσεώς της μηνός, δημοσιευθήτω δια της Εφημερίδος της Κυβερνήσεως.  (Αντί της σελ. 72,17) Σελ. 72,17(α) 328-015 578 Επέκταση της ασφαλίσεως 15Β.Β.β.19-20 